open-index/open-wikipedia-markdown huggingface dataset:
Hypoteze

In **hypoteze** (fan it Gryksk: **υπόθεση** 'upotese' dat ûnderstelling betsjut) is yn de wittenskip in stelling dy't (noch) net bewiisd is en tsjinnet as begjinpunt fan in teory, in ferklearring of wat dêrfan ôflaat is.  

It is mooglik in hiele protte oanwizings te sammeljen dy't hypoteze stypje, mar ien negatyf útfallend eksperimint is al genôch om de hypoteze te ûntkrêftsjen. Neffens guons as Karl Popper moat in wittenskiplike hypoteze dêrom falsifiearber wêze: der moatte eksperiminten te betinken wêze dy't de hypoteze ûnderút helje soenen as de útkomsten fan dat eksperimint yn striid binne mei de hypoteze. Foar in hiele protte hypotezes is de wittenskip net fier genôch om troch eksperiminten folslein útslútsel te jaan oer it wierheidshalte fan te sluten de hypotezen.

De 'nulhypoteze' yn de statistyk is in ûnderstelling oer (ien as mear parameters fan) in kânsferdieling, dêr't de wierheid fan betwifele wurdt. Troch it dwaan fan in statistyske toets wurdt de krektens ûndersocht mei help fan statistyske gegevens yn de foarm fan in stekproef. 

It wurd hypoteze wurdt ek brûkt yn de betsjutting fan 'ûnderstelling, oannimlik'.

## Sjoch ek
*Wittenskiplike metoade
*Wittenskiplik bewiis
Nina Simone

**Nina Simone**, pseudonym fan **Eunice Kathleen Waymon** (Tryon, Noard-Karolina, 21 febrewaris 1933 - Carry-le-Rouet, Provâns, 21 april 2003) wie in Afro-Amerikaansk singer-songwriter, pianiste en boargerrjochte-aktiviste. Se wurdt rekkene ta de jazzmuzikanten, mar har wurk is ek beynfloede fan blues, rhythm-and-blues en soul. Nina Simone brocht yn 1959 har debútalbum *Little Girl Blue* út. Nina Simone hat twaentweintich studio-albums en achtjin live-albums útbrocht.

Har pianospyljen wie bot beynfloede troch barok- en klassike muzyk, benammen troch Johann Sebastian Bach,[2][3] en begeliede ekspressive, jazz-eftige sang yn har altstim.[4][5] Rolling Stone neamde Simone ien fan 'e grutste sjongers op ferskate listen.

## Diskografy
### Studio-albums

### Live-albums

### Kompilaasje-albums

## Literatuer
* Nina Simone, Stephen Cleary: *I Put a Spell on You: The Autobiography of Nina Simone*. Ebury Press, Londen 1991, ISBN 0-306-81327-0
* Nadine Cohadas: *Princess Noire : the tumultuous reign of Nina Simone*, New York, NY : Pantheon Books, 2010, ISBN 978-0-375-42401-4

## Keppeling om utens
* http://ninasimone.com/
Fokker 100

De **Fokker 100** is it grutste ferkearsfleantúch dat Fokker boud hat. De masine is ornearre foar koarte ôfstannen en hat plak foar sa'n hûndert passazjiers.

De Fokker 100 is feitlik in ferlingde en yngeand modernisearre fariant fan de âldere F28 Fellowship. Fokker hat by de '100' ûnder mear de fleugel oanpast en de spanwiidte fergrutte, in glass cockpit oanbrocht en keazen foar nije motors. De motors binne fan it type Rolls-Royce Tay, dy't ôflaat binne fan de Spey, dy't de F28 hat.

Fan de Fokker 100 binne der oant de delgong fan it fabryk yn 1996 totaal 283 levere. Augustus 2009 wiene noch 229 Fokker 100's yn it wurk by 47 loftfeartmaatskippijen. De Fokker 100 tsjinne as útgongspunt foar de koartere Fokker 70.

## Skiednis
Fokker sette novimber 1983 tagelyk útein mei de ûntjouwing fan de Fokker 100 en de Fokker 50. Dêrmei naam it fabryk lykwols te folle hea op 'e foarke, wat late ta opûnthâld yn it ûntwikkelings- en testprogramma en yn de produksje.

De Fokker 100 makke de earste flecht op 30 novimber 1986 fan Skiphol ôf. De earste maatskippij dy't it tastel yn gebrûk naam, wie Swissair, yn febrewaris 1988. Letter waarden American Airlines (75 tastellen), US Airways (40) en it Brazyljaanske TAM Linhas Aéreas mei 50 stiks grutte ôfnimmers.

Nei de terroristyske oanslaggen op 11 septimber 2001 holden in tal grutte brûkers op mei it fleanen mei de Fokker 100. Fokker Services, ien fan de libbensfetbere ûnderdielen fan de fleantúchbouwer dy't oernaam waard fan Stork, lansearre in programma om de ôftanke tastellen te modernisearjen en dy ûnder te bringen by oare maatskippijen. Dy 'twaddehâns' fleanmasines wiene frijwat goedkeap en it die bliken dat goedkeape loftfeartmaatskippijen se graach hawwe woene.

## Technyske feiten

## Keppelings om utens
*Ynformaasje oer de fokker 100
*Ynformaasje oer de Fokker next generation
Kobus Algra

**Jacobus (Kobus) Algra** (Menaam, 22 febrewaris 1948 - Menaam, 28 maart 2014) wie in Frysk sjonger en muzikant.

Algra wie akkordeonist en boer. Tegearre mei Wytske Tjoelker en Simon Kromkamp rjochte er yn 1969 it amusemintorkest De Wiko's op.
By it 40 jierich jubileum fan De Wiko's yn 2010 waard Algra Lid yn de Oarder fan Oranje-Nassau.

Kobus Algra ferstoar yn 2014 oan de gefolgen fan sloktermkanker.

## Sjoch ek
* De Wiko's
Morfine

**Morfine** is in krêftich narkoatysk analgetikum (pynstiller) dy't in protte brûkt wurdt yn de genêskunde. De apteker Friedrich Sertürner makke yn 1804 it alkaloïde **morfine** (C17H19NO3) út opium frij.

Hoewol't morfine yn prinsipe syntetysk makke wurde kin, wurdt de grûnstof wêr't morfine út makke wurdt (de rauwe opium) noch altyd troch de moankop (*papaver somniferum*) levere. Opium is de âldst bekende pynstiller.

It terapeutysk brûken fan opiaten (lykas yn it ramt fan pinebehanneling) jout gjin ferslaving. Lichaamlike wenning kin wol foarkomme; dat betsjut dat by it samar ophâlden fan it gebrûk ûnthâldingsferskynsels foar komme kinne of dat de dosearring ferhege wurde moat foar itselde effekt. In opiaat moat dêrom ek stadichoan ôfboud wurde.

Yndikaasjes om morfine foar te skriuwen binne akute slimme pine (post-operatyf, hertynfarkt) en by astma kardiale.

Morfine wurdt ek brûkt bt groanyske slimme pine, bygelyks yn it einstadium fan in sykte as kanker. Dêrnjonken wurdt morfine brûkt as premedikaasje foar anestesy, en as analgetikum ûnder in operaasje.
Friedrich Sertürner

**Friedrich Wilhelm Adam Sertürner** (Neuhaus, no part fan Paderborn, 19 juny 1783 -  Hameln, 20 febrewaris 1841) wie in Dútsk apteker, dy't yn 1804 morfine ûntduts.

Sertürner wie in soan fan lânmjitter en arsjitekt Josephus Simon Sertürner en Maria Theresia Brockmann.
 
Yn 1805, wie er, als assistint-apteker (by Franz Anton Cramer)  yn Paderborn, de earste dy't it slagge en isolearje morfine út opium. Hy neamde dat alkaloïde "morfine" nei de Grykske god fan de sliep en dreamen, Morfeus. Yn de jierren dêrnei makke er stúdzje fan de effekten fan morfine. It guod waard earst nei 1815 algemien brûkt. Yn 1809 iepene Sertürner syn earste eigen apteek yn Einbeck en 1822 kocht er de haadapteek yn Hameln (*Rathaus Apotheke*), dêr't er oan syn dea ta wurkje soe.
Basilique du Sacré-Cœur (Parys)

De **Basilique du Sacré-Cœur** (Basilyk fan it Hillich Hert fan Jezus) is in roomske basilyk op de heuvel Montmartre yn it 18e Arrondissement yn Parys. De tsjerke waard boud ta neitins oan de 58.000 deaden fan de Frânsk-Dútske Oarloch (1870-1871). De earste stien foar de bou waard lein yn it jier 1875, yn 1914 wie it bouwurk klear. De ynwijïng folge pas yn 1919, in jier nei de Earste Wrâldkriich.

De Montmartre is 129 meter heech. Hjoed-de-dei binne der in protte toeristen dy't de 222 treppen oprinne om fan de heuvel ôf oer de stêd te sjen. Dêrneist is der ek noch in kabelbaan om de heuvel op te kommen. Toeristen hoege foar de tsjerke gjin yntree te beteljen, de toer en de katakomben binne lykwols net fergees. 

## Keppeling om utens
*  Offisjeel webstee
Hendrik Heukels

**Hendrik Heukels** (Dimter, 11 septimber 1854 – Haarlim, 8 maart 1936) wie in Nederlâns learaar oan de kweekskoalle, ferskate HBS-en en floaraskriuwer.

Hendrik Heukels wie learaar oan de Rykskweekskoalle yn Nimwegen. Kennis fan de plante- en bistewrâld fûn er tige tige wichtich; dêrom fertaalde en bewurke er Otto Wünsche syn *Schulflora von Deutschland* foar Nederlân. Dy bewurking ferskynde as *[[Heukels' Flora van Nederland]]*. Yn 1900 ferskynde ek de *Geïllustreerde schoolflora* fan syn hân mei tekeningen fan planten en 1932 ferskynde der noch in ynkoarte ferzje fan dy floara. De floara soe de meast wichtige yn Nederlân wurde.

1933 ferskynde de lêste printinge fan de *Schoolflora van Nederland*. De oare twa floara (de yllustrearre en de koarte) waarden hieltijd op 'en nij printe.

Heukels wie 1901 ien fan de oprjochters fan de Koninklijke Nederlandsche Natuurhistorische Vereeniging.

Yn 1907 ferskynde syn *Woordenboek der Nederlandsche volksnamen van planten*. Dy útjefte soarge derfoar dat der in list mei offisjele Nederlânske plantenammen kaam. Dat joech mear dudlikens meidat alle plakken en goaen harren eigen (folks)nammen hiene (en hawwe).

## Literatuer
*  (1993): *Zinkviooltjes en zoetwaterwieren, J. Heimans (1889-1978) Natuurstudie en natuurbescherming in Nederland*. Hilfertsom ISBN 90-6550-364-1

## Keppeling om utens
*  HEUKELS, Hendrik (1854-1936)
Bentheimer sânstien

**Bentheimer sânstien** is in suvere en relatyf stevige, brune oant reade sânstien mei in lykmjittige struktuer, dy't foar tal fan doelen brûkt wurde kin. Bentheimer sânstien waard wûn in stiengatten yn de Greefskip Bentheim yn Dútslân en waard dêr oantsjut as *Bentheimer Gold*.

De earste fernijing fan sânstienwinning is fan om 1250 hinne, yn Gildehaus. Op it hichtepunt fan produksje en hannel om 1600 wiene der njoggen stiengatten yn it wurk. De grutste lei tusken Bad Bentheim en Schüttorf. De djoere Bentheimer sânstien waard iuwenlang ferhannele mei it Münsterlân, East-Fryslân en Nederlân. De stien waard mei hynder en wein nei de saneamde *Steinmaat* yn Nordhorn ferfierd. Dêr waard de stien mei it skip oer de Fecht nei Swol transportearre.

## Geology
De sânstienlagen ûntstiene sa'n 125 miljoen jier lyn yn it tiidrek Falanginien. Hoefolste mear kalk yn de sânstie hoe hurder dy is. Nei ferskowings fan ierdlagen bleaune de hurdste dielen as hichten yn it lânskip oer. Sânstienlagen binne poreus en binne yn de omkriten fan Bentheim in natuerlik reservoir foar wetter en op oare plakken ek foar ierdoalje en ierdgas.

## Keppeling om utens
* Sânstienmuseum Bad Bentheim
Grutte Heitelânske Kriich

De **Grutte Heitelânske Kriich** (Russysk: Великая Отечественная война, *Velikaja Otetsjestvennaja voina*) fan 1941-1945 is de namme yn de steaten fan de eardere Sowjet-Uny foar de strideraasje yn de Twadde Wrâldkriich fan de Sowjet-Uny tsjin Nazi-Dútslân en syn bûnsgenoaten, dy't de feroveringskampanje mei de koadenamme Operaasje Barbarossa úteinsetten. De reden foar dy oanfal wie: it útrûgjen fan it bolsjewisme, dat se seagen as in komplot fan de Joaden; it ûnderwerpen, ferrinnewearjen en desimearjen fan de troch ferskate nazi's as ras minderweardich beskôge Slavyske befolking; it ynnimmen fan de natuerlike boarnen en it meitsjen fan libbensromte (Dútsk: *Lebensraum*) foar kolonisaasje troch it sabeare superieure Germaanske ras. 

## Begjin
De kriich begûn foar de Russen yn de iere moarn flak foar sinne-opkommen op 22 juny 1941, doe't Dútslân, nettsjinsteande it net-oanfalsferdrach, de Sowjet-Uny yn foel mei trije grutte legergroepen. De Dútske oanfal wie fûl en mei rom 3 miljoen manskippen feroveren hja de tsjintwurdige steaten Moldaavje, Oekraïne, Wyt-Ruslân, Letlân, Litouwen, Estlân en in diel fan de Kaukasus. 
It Sowjetleger telde ek 3 miljoen manskippen oan de westgrins, mar wie net klear foar de oanfal en mocht boppedat fan Stalin gjin aksje ûndernimme, om't dy oant op it lêste momint besocht Hitler te net provosearjen. Yn de earste 3 wiken kamen 2 miljoen soldaten om. Mar it leger kaam der al fluch boppe-op: doe't Stalin fernaam dat Japan Singapore ynfoel en dus net de Sowjet-Uny oanfalle soe, koe er in soad goed treende troepen út Sibearje helje. 

## It omslachpunt
It omslachpunt yn de Dútske fjildtocht wie de slach om Stalingrad dêr't de Dútsers harren oerjoegen nei't hja yn de ferdigening dreaun wiene troch de farske troepemacht út Sibearje. 
Ek yn it noardlik lizzende Leningrad waard in grutte oerwinning helle: de Dútsers waarden ferslein nei in belis fan 900 dagen. 
Yn 1943 luts de Russyske pânsere foarhoede oer de Dnjepr en ferovere it Reade Leger op 'e nij Kiev. 

## De ein
De kriich einige op 9 maaie 1945 by de ûndertekening fan de Dútske oerjefte. 
Miljoenen Sowjetsoldaten stoaren yn de kriich tsjin Dútslân. Der wiene lykwols noch folle mear slachtoffers ûnder de boargers. Mei-inoar koste de kriich oan likernôch 26,6 miljoen Sowjet-minsken it libben.
Oso (Washington)

**Oso** is in gemeentefrij plak yn Snohomish County yn de Amerikaanske steat Washington. It leit bewesten Darrington, besuden de noardlike ôfsplitsing fan de rivier de Stillaguamish en sa'n 80 km benoarden Seattle. It hie neffens de folkstelling fan 2010 in ynwennertal fan 180 minsken. It plakje is ferneamd wurden om de modderstream fan Oso op 22 maart 2014, sa'n 6 km beëasten fan it plak. Der wiene 30 minsken om it libben kommen en der misse noch sa'n 30 minsken. Dy modderstream wie útsein fulkaanútbarstings, ierdskoddings of ynstoarten fan damen de grutste modderstream yn de skiednis fan de Feriene Steaten.
Ventspils

**Ventspils** (útsprutsen: *ˈvæntspils*, Russysk: *Вентспилс*; Dútsk: *Windau*; Poalsk: *Windawa*; Lyflânsk: *Vǟnta*) is in stêd yn it noardwesten fan Letlân oan de kust fan de Eastsee mei 431.998 ynwenners (2012). It is neamd nei de rivier de Venta dy der trochhinne streamt.

Ventspils ûntjoech him op it plak fan in kastiel fan de Lyflânske Oarder, foar it earst neamd yn 1290. Yn 1314 sleat it him oan by de Hânze, in wichtich ekonomysk gearwurkingsferbân. 

Ventspils hat in wichtige iisfrije Eastseehaven. Grutte mannichten oalje en oare mineralen út Ruslân wurde der ferskippe. Hjirtroch is it de rykste stêd fan Letlân. 

De stêd hat in universiteit, de *Ventpils Augstskola*, en it meast suksesfolle basketbalteam fan Letlân, *BK Ventspils*. 

Tritich kilometer benoarden de stêd, by it doarpke Irbene, leit de âld-Sowjet radio-astromomyske ynstallaasje VIRAC (*Ventspils Starptautiskais Radioastronomijas Centrs* of *Ventspils International Radio Astronomy Centre*). It bestean fan dat sintrum wie foar de measte Letten geheim oant it ferdwinen fan de Russyske militêren yn 1994. 

*Ventspils Airport*, ien fan de trije ynternasjonale fleanfjilden yn Letlân leit tichteby de stêd. Fanút Ventspils binne der fearferbinings mei Stockholm en it eilân Saaremaa fan Estlân. 

## Keppeling om utens
*Offisjele webside
*Ventspils Universiteit
*Ventspils International Radio Astronomy Centrum
*Basketbal Klub Ventspils
Cēsis (stêd)

**Cēsis** (Lyflânsk: *Venden*, Estysk: *Võnnu*, Dútsk: *Wenden*, Poalsk: *Kieś*) is in stêd yn Letlân, oan de rivier Gauja yn de provinsje Vidzeme. It is it haadplak fan de gemeente Cēsis en wie dat oant 2009 fan it distrikt Cēsis. De gemeente hie yn 2016 17.170 ynwenners. 

Cēsis is ek in kueroarde en in toeristysk sintrum. In diel fan it Nasjonaal Park Gauja leit op it grûngebiet fan de gemeente.

## Befolking
**Untjouwing ynwennertal**

**Befolking nei etnisiteit (2010)**


Ofbyld:Cesis Lettland Latvia.jpg|Bûtenpleats fan greve Sievers, no museum
Ofbyld:Cesis Kirche+Haus.jpg|De Jehannestsjerke
Modderstream

In **modderstream** is it fluchste type fan in nei ûnderen streamjende floeibere massa. It is te ferlykjen mei púnstreamen en lahars. It kin in gong berikke fan 80 km/u. 

Modderstreamen ferskille fan púnstreamen en lahars troch: 
*har wetterynhâld (fan liemeftige modder oant omtrint floeibere modder) 
*it materjaal (wiete grûn, sânige sediminten en/of slib, smoargens, rotspún, fulkanyske jiske, lytse planten en sels beammen) 
*lingte, totale massa en faasje

## Beskerming tsjin en behearsking fan modderstreamen
De bêste metoade en foarkom modderstreamen yn stêden en doarpen is in goed genôch sterke daam te bouwen, mei in grut genôch opslach deryn. Dizze daam wurdt mei de stream op fan de stêd yn de delling wêrút de modderstream komme soe boud, bygelyks de Medeudaam yn Almaty, Kazachstan. 

## Sjoch ek
*Ierdferskowing
Wagenborg

* Wagenborg (famylje), Nederlânsk staach
* Keninklike Wagenborg, Nederlânske skipfeart - en transportûndernimming.
** Wagenborg Passazjierstsjinsten, Nederlânske rederij dy't de feartsjinst nei It Amelân en Skiermûntseach fersoarget.
Keninklike Wagenborg

Keninklike **Wagenborg** is in skipfeart - en transportûndernimming, fêstige te Delfsyl. Se waard yn 1898 oprjochte troch Egbert Wagenborg (1866 -1943). It is noch hieltyd eigendom fan de famylje Wagenborg en wurdt laat troch twa efterpakesizzers fan Egbert. Op 26 april 1999 krige de ûndernimming it predikaat Keninklik. It famyljebedriuw biedt in ferskaat oan maritime tsjinsten. Mei sa'n 230 farrende ienheden is Wagenborg aktyf yn de seefeart, offshore, sleeptsjinst, agentuur, maritime managementtsjinsten en ûnderhâldt sy de feartsjinsten nei It Amelân en Skiermûntseach. Oanfoljend is Wagenborg aktyf yn opslach en oerslach, kraanferhier en spesjaal en swier transport.

Fanút it haadkantoar yn Delfsyl hat Wagenborg in wrâldwiid kommersjeel netwurk opboud mei kantoaren yn Sweden, Finlân, Grikelân, Spanje, Kanada, Ruslân en de Filipinen.

Mei likernôch 3.000 wurknimmers betsjinnet Wagenborg as ien fan Nederlânske grutste rederijen klanten yn it Baltyske gebiet, Noardwest-Jeropa, de Middellânske See, Amearika en it Fiere Easten.

## Skiednis
Yn 1888 joech Egbert Wagenborg de skipsbouwer Berend Niestern te Martenshoek opdracht foar de bou fan syn earste skip. Dizze seetsjalk fan 80 ton, 24,65 lang en 4,95 m breed kaam yn april 1889 as *Broedertrouw* yn 'e feart. It fjirde skip fan Egbert, de *Liberté*, bestiet noch en wurdt sûnt 2009 yn in fleugel fan it haadkantoor tentoansteld.

## Underdielen

Yn 2019 hie it bedriuw 2917 wurknimmers yn tsjinst, ferdield oer de folgjende difyzjes:
; Wagenborg Shipping,
hat goed 170 skippen yn 'e feart
; Wagenborg Nedlift,
hâldt him dwaande mei kraanferhier, spesjaal transport en projekten
; Wagenborg Passazjierstsjinsten,
fiert feartsjinsten út tusken de fêste wâl en de waadeilannen It Amelân e Skiermûntseach
*; Wagenborg Watertaxi BV,
fan 2015 oant 2020 foar rap ferfier op oprop nei de eilannen.
;Wagenborg Stevedoring
tsjinstferliener foar de offshore winyndustry, op - en oerslach fan ferskate lânbouprodukten.
;Wagenborg Bulkterminal
;Wagenborg Agency
;Wagenborg Offshore,
jout ûndersteuning by offshore projekten
;Wagenborg Towage,
fiert sleeptsjinsten en bergingswurksumheden op see út.
;Wagenborg Foxdrill
Ierdferskowing

In **ierdferskowing** is in barren dêr't gâns tûzenen tonnen oan grûn hommels by yn beweging komme en (meastal) lâns in helling nei ûnderen falle of glydzje. In ierdferskowing is net itselde as in ierdskodding. In ierdferskowing kin lykwols wol feroarsake wurde troch in ierdskodding. As de ierdferkowing benammen út stien bestiet, wurdt ek wol sprutsen fan in rotslawine (of stienlawine). 

In fulkaanútbarsting kin ek in ierdferskowing feroarsaakje. Dêrby kin in diel fan de fulkaanhelling ynstoartsje en nei ûnderen skowe. 

In tredde mooglike oarsaak is fûle reinfal op in troch eroazje oantaaste hichte of berchhelling. Dêrtroch wurdt de grûn sa bot ynsieppe mei wetter dat hy syn gearhing ferliest en dan skowen giet. As de grûn mei wetter foar in stream fan modder soarget, sprekt men fan in modderstream. 

Ierdferskowings kinne ferneatigjend wêze. Wannear't in doarp of stêd bedutsen wurdt troch in ierdferskowing is it omtrint wis dat der minsken omkomme. As men it optiid oankommen sjoen hat, kin der optiid evakuaasje plakfine. Meastal is dit lykwols net it gefal. 

As troch in grutte ierdferskowing in diel fan in berch yn see glidet, of as der in ûnderseeske ierdferskowing plakfynt, kin ek in tsûnamy ûntstean. Deskundigen ferwachtsje dat in soartgelyk fenomeen him earder of letter oan de westkant fan it Kanaryske Eilân La Palma foardwaan sil. De tsûnamy, dy't folget soe sels de Amerikaanske eastkust oan de oare kant fan de Atlantyske Oseaan bedriigje kinne. It is lykwols goed mooglik dat dit pas oer hûnderten of sels tûzenen jierren barre sil. De ferskowing soe ek stadichoan barre kinne, sûnder dat in tsûnamy optredet.
Hadsund

**Hadsund** is in plak en eardere gemeente yn Denemark oan de Mariagerfjord. It plak hat 5.519 ynwenners (2011). Sûnt de weryndieling fan 2007 is it in part fan de gemente Mariagerfjord.
Charles Clerke

**Charles Clerke** (Wethersfield, 22 augustus 1741 – op see ûnder Kamtsjatka, 22 augustus 1779) wie in ofsier fan de Royal Navy en ûntdekkingsreizger. Hy die mei oan fjouwer ûntdekkingsreizen, wêrfan trije mei kaptein James Cook. Doe't Cook fermoarde waard op syn tredde reis nei de Stille Oseaan naam kaptein Clerke it kommando oer, mar stoar letter op deselde reis oan tuberkuloaze.

## Keppeling om utens
*Testamint fan Charles Clerke
Carel Hendrik Theodoor Bussemaker

**Carel Hendrik Theodoor Bussemaker** (Dimter, 5 jannewaris 1864 – Leien, 6 septimber 1914) wie in Nederlandsk skiedkundige en heechlearaar.

## Oplieding
Bussemaker studearre letteren oan de Universiteit Leien, by ûnder oaren Robert Fruin en Pieter Lodewijk Muller. Hy promovearre 1888 op in proefskrift oer de skiednis fan Oerisel yn it Earste Steedhâlderleaze Tiidrek.

## Wurkpaad
Bussemaker syn spesjaliteit wie diplomatike skiednis en steatkunde; hy waard dosint yn Zaltbommel en Haarlim en dêrnei beneamd ta heechlearaar oan de Universiteit Grins (1895-1905) en te Leien (1905-1914). Hy skreau ferhannelingen oer de Waalske goaen fan de Generale Uny (1896, 2 dielen; mei goud bekroand), in fuortsetting fan P.L. Muller syn *Geschiedenis van onze tijd*, joech in tal dielen út fan de *Archives de la maison d'Orange-Nassau* en skreau tal fan tydskriftartikels. Hy publisearre artikels yn ûnder mear twa bondels fan it Historisch Genootschap yn Grins *Historische Avonden* (1896-1907) en wie jierrenlang lid fan dat genoatskip. Yn dy snuorje skreau er ek artikels oer it Barriêretraktaat, de polityk fan it earste ministearje fan George I, oer de ambassade fan d'Affry, mar ek stúdzjesudies fan oare aard (oer de âlde Nederlânske posterijen en oer de aventurier Johan Willem Ripperda) nei de argiven fan Brussel, Parys en Madrid. Bussemaker wie lid fan de Keninklike Nederlânske Akademy fan Wittenskippen,
Jonge Sosjalisten

De **Jonge Sosjalisten yn de PvdA **(JS) is in Nederlânske jongereinorganisaasje ferbûn mei de Partij fan de Arbeid. De JS is polityk gehiel ûnôfhinklik en bepaalt har eigen stânpunten, dy't net altiten mei dy fan de memmepartij oerienkomme.

## Foarsitters
* 2019-hjoed: Luna Koops
*2018-2019: Twan Wilmes
* 2016-2018: Lieke Kuiper
* 2014-2016: Bart van Bruggen
* 2012-2014: Toon Geenen
* 2011-2012: Rick Jonker
* 2010-2011: Jelle Menges
* 2009-2010: Mohammed Mohandis
* 2008-2009: Sven Stevenson
* 2007-2008: Michiel Emmelkamp
* 2006-2007: Peter Scheffer
* 2005-2006: Ruben Zandvliet
* 2004-2005: Remy Wilshaus
* 2003-2004: Loes Ypma
* 2002-2003: Servaz van Berkum
* 2001-2002: Jasper Fastl
* 2000-2001: Sander Zboray
* 1999-2000: Eddy Bekkers
* 1997-1999: Omar Ramadan 
* 1996-1997: Fanny Bod
* 1994-1996: Tjeerd van Dekken
* 1992-1994: Sharon Dijksma
* 1990-1992: Mark de Koning
* 1988-1990: Marcel Hoogland
* 1986-1988: Erwino Ouwerkerk
* 1983-1986: Michiel Zonneveld
* 1982-1983: Margo Vliegenthart
* 1979-1982: Rob van Gijzel
* 1977-1979: Felix Rottenberg
Arbeitsdorf

**Arbeitsdorf** wie in Dútsk wurkkamp yn de Twadde Wrâldoarloch, op sa'n 30 kilometer fan Braunschweig. It kamp waard op 8 april 1942 iepene en wie ornearre as modelprojekt foar it mei-inoar oparbeidzjen fan de SS en de metaalyndustry. Yn Arbeitsdorf waarden de finzenen twongen ta slavearbeid en it nije prototype fan de Folkswein te meitsjen. Ofsieren waarden ûnder mear út de konsintraasjekampen Neuengamme en Dachau helle. Al op 11 oktober 1942 waard it kamp sletten. Der stoaren yn alle gefallen seis minsken yn Arbeitsdorf, de oerlibbenen waarden nei de sluting nei it easten deportearre.

## Literatuer
* Wolfgang Benz, Barbara Distel: *Der Ort des Terrors. Geschichte der nationalsozialistischen Konzentrationslager*.  C. H. Beck, München 2008, Bd. 7: *Wewelsburg, Majdanek, Arbeitsdorf, Herzogenbusch (Vught), Bergen-Belsen, Mittelbau-Dora.* ISBN 978-3-406-52967-2    
* Hans Mommsen, Manfred Grieger: *Das Volkswagenwerk und seine Arbeiter im Dritten Reich.* Düsseldorf 1996
* Karin Orth: *Die Konzentrationslager-SS.* DTV, München 2004, ISBN 3-423-34085-1
* Karin Orth: *Das System der nationalsozialistischen Konzentrationslager.* Hamburg 1999
Groß-Rosen

**Groß-Rosen** (Poalsk: **Rogoźnica**) yn Neder-Sileezje wie yn de Twadde Wrâldkriich in Dútsk konsintraasjekamp. It tichteby lizzend stedsje heart no oan Poalen, mar foar 1945 by Dútslân. Yn 1940 tsjinne it noch as satellytkamp foar de regio Sachsenhausen. In jier letter waard it kamp fan de nazi's ta konsintraasjekamp makke, dêr't benammen Joaden fêstset waarden. It plak fan it kamp waard troch Albert Speer keazen fanwege it pleatslik oanwêzige granyt dat nedich wie foar de bou fan de nije haadstêd *[[Welthauptstadt Germania|Germania]]*.

## Politike finzenen
Yn 1942 waard Groß-Rosen oanwiisd as *[[Nacht und Nebel]]*-kamp. Der binne doe tsientallen Nederlânske politike finzenen, fral kommunisten, om it libben kaam.
Yn 1969 waarden de 109 Nederlân oerlibbenen fan de Nacht und Nebel-aksje dy't nei Natzweiler yn Frankryk deportearre wiene ûnderskieden mei it *[[Borstkruis van de Stichting Vriendenkring van oud-Natzweilers]]*, ek wol *"Nacht-und-Nebel-Herdenkingskruis van de Stichting Vriendenkring van oud-Natzweilers 1940-1945-kruis"* neamd. De Nederlânske oerlibbenen fan Groß-Rosen waard gjin dekoraasje foar ynsteld.

## Ferneamde finzenen
* Boris Braun, Kroätysk heechlearaar
* Simon Wiesenthal, nazyjager

## Subkampen
Gross-Rosen bestie lang om let út sa'n sechtich (neffens guon boarnen oant hûndert ) subkampen, dy't ferspraat wiene oer Neder-Sileezje yn it easten fan it Dútslân fan doe en it tichteby lizzende  Sudetenland. Totaal hawwe benei 125.000 minsken yn Groß-Rosen fêstsitten. Troch it bealchjen yn it stiengat en de strieminne behanneling stoaren der 40.000 fan harren, foardat it Reade Leger it kamp 14 febrewaris 1945 befrijde.

Der waarden totaal goed 500 frouljus kampwachters oplaat dy't yn it Gross-Rosenkompleks tsjinne hawwe.

It subkamp Brněnec ûnder de Tsjecho-Slowaakske stêd Brünnlitz sieten de joaden fêst dy't troch Oskar Schindler rêden waarden.

## Literatuer yn 't Nederlânsk
* W.L. Harthoorn, *Verboden te sterven*. (kommunist en NN-finzene)
* J. Teunissen, *Mijn belevenissen in de Duitse concentratiekampen*. (lid fan De Geuzen, gjin NN-finzene)

## Keppelings om utens
* Groß-Rosenmuseum Rogoźnica
*  bundesrecht.juris.de
Bella Moretti

**Bella Moretti**, wiere namme: **Arielle Myles** (12 maart 1989), is in rêstend Amerikaansk pornografysk aktrise fan Afro-Amerikaansk komôf. Har namme wurdt gauris misstavere as Dominique Simone. Yn it begjin fan har karriêre brûkte hja ek wol de artystenammen Bella Morecti, Bella Marette en Bella.

## Keppelings om utens
* Bella Moretti yn 'e ''Internet Movie Database''
* Bella Moretti yn 'e ''Internet Adult Film Database''
* Bella Moretti yn 'e ''Adult Film Database''
Monica Foster

**Monica Foster**, wiere namme: **Alexandra Melody Mayers** (7 jannewaris 1979), is in rêstend Amerikaansk pornografysk aktrise fan Afro-Amerikaansk komôf. Se wurket as Blogger yn har frije tiid.

## Keppelings om utens
* Offisjele webside fan Monica Foster
* Monica Foster yn 'e ''Internet Movie Database''
* Monica Foster yn 'e ''Internet Adult Film Database''
* Monica Foster yn 'e ''Adult Film Database''
* Monica Foster yn 'e ''Boobpedia''
* Monica Foster yn 'e ''Twitter''
* Monica Foster yn 'e ''MySpace''
Merenwijk

De **Merenwijk** is meast noardlike wenwyk yn de Nederlânske stêd Leien. De wyk wurdt yn it suden fan de rest fan de sted skieden troch in grienseame mei folkstunen en sportfjilden. Yn it westen fan de wyk leit it spoar fan Leien nei Schiphol, yn it noarden de Kagerplassen en yn it easten it kanaal de Zijl. Op 1 jannewaris 2014 hie de Merenwijk 14.415 ynwenners.

## Skiednis
De Merenwijk is boud yn de Broek- en Simontjespolder, dy't oant 1966 by de gemeente Oegstgeest hearde en yn dat jier by Leien foege waard. It earste part fan de wyk waard oplevere yn 1971 en de rest wie foltôge yn 1980. It Wijkpark Merenwijk en de Broekwei herinnerje noch oan de tiid dat it gebiet in polder wie. 

## Skaaimerken
De wyk karakterisearet him troch de yn de jierren 70 en 80 (20e iuw) faak tapaste *blomkoalstruktuer*. Der binne twa ynfalswegen: de Gooimeerlaan en de Ijsselmeerlaan, dy't útkomme op de rûnwei. De bebouwing is sa wol binnen as bûten dy diken te finen. 

Midden yn de wyk leit it Wijkpark Merenwijk, dêr't ek in bernebuorkerij te finen is. Oan de râne fan dit park leit it wyksintrum, dêr't alle foarsjennings te finen binne. Der is ûnder oare in winkelsintrum, in tsjerke en in biblioteek.

It meast súdlike part fan de wyk, oan de Slaaghsloot, wurdt ek wol de Slaaghwijk neamd. De Slaaghwijk is it âldste stik fan de Merenwijk en waard boud in de jierren 1970. It grutste part fan dy wyk bestiet út galarijflats, mei dêr omhinne in soad grien. Dat in tsjinstellingen ta de rest fan de wyk, dêr't foaral leechbou te finen is.
Diktee

In **diktee** is in tekst dy't foarlêzen wurdt en opskreaun wurde moat as oefening yn it staverjen. It wurdt ek wol as test dien en der wurde wedstriden mei holden. Yn Fryslân is it Grut Frysk Diktee de bekendste dikteewedstryd en wurdt alle twa jierren holden yn de Steateseal fan it Provinsjehûs yn Ljouwert. Foar de jongerein is der it *Lyts Frysk Diktee* en de eardere stúdzjeferiening Skanomodu yn Grins hat ferskate kearen in diktee útskreaun dat ek de namme Grut Frysk Diktee hat.
Frysk op tillefoanen

Oangeande it **[[Frysk]] op [[tillefoan]]en** lit ûndersyk út 2014 fan de Fryske Akademy lit, dat it tal Frysk skriuwers ûnder de jongerein op sosjale media fluch tanimt. Wol jout it oanbringen fan de diakriten - de kapkes en de streekjes - foar in soad fan dy Frysk skriuwers argewaasje.

## Kapkes en streekjes

Om op smartphones lêstekens yn in Fryske tekst oan te bringen, moatte jo de letter dêr't jo in lêsteken mei kombinearje wolle langer 'fêsthâlde'. Sa hâlde jo bygelyks de 'E' fan it taastskerm langer fêst en dan komt der in karmenu op it skerm mei kombinaasjes fan ferskate lêstekens mei dy 'E'. Sa'n kar meitsje jo troch jo finger der nei ta te slepen en dan it taastskerm los te litten. Soks wurket bygelyks ek mei tekens as . ? ! ' € en ". Sokke 'taastbuordsjes' tille op fan de mooglikheden.
De Adelaarshorst

**De Adelaarshorst** is in fuotbalstadion yn Dimter, dat leit oan 'e Vetkampstraat. It stadion wurdt sûnt 1920 brûkt troch de Go Ahead Eagles.

Nei it lânskampioenskip yn 1922 waard begûn mei de bou fan in oerdekte tribune, dy't de klup twa jier letter yn gebrûk naam. Twa kampioenskippen letter (1930 en 1933) iepene Go Ahead har haadtribune, ûntwurpen troch de Dimter arsjitekt Maarten van Harte. Yn de jierren '50, doe't it betelle fuotbal har yntree die, waarden ek de oare trije siden oerdekt.

De wedstriid mei de measte taskôgers wie op 29 septimber 1965 tsjin Celtic FC. Op dizze Europeeske wedstriid van Go Ahead kamen sa'n 25.000 minsken ôf.

Yn de jierren '80 is de kapasiteit fan it sintraal lizzende stadion flink werombrocht, dêr't de steanplakken op 'e IJsseltribune (tsjinoer de âlde haadtribune) ferfongen waarden troch sitplakken. De stuoltsjes hie de klup út De Kuip, it stadion van Feyenoord, helle.
Oleg Antonov

**Oleg Konstantinovitsj Antonov** (Russysk: Олег Константинович Антонов) (Troizi (by Moskou), 7 febrewaris 1906 - Kiev, 4 april 1984) wie in fleantúchbouwer yn de Sovjet-Uny. Hy wie de earste direkteur fan it Oekraynsk bedriuw Antonov, dat letter nei him ferneamd waard. Antonov hat ûntwerpen fan in tal súksesfolle fleantugen en sweeffleantugen foar sawol boargerlik as militêr gebrûk op syn namme brocht.

## Wurkpaad
Doe't Antonov 18 jier wie ûntwurp er syn earste fleantúch, in sweeffleantúch, de *[[Golub]]*. Twa jier letter waard er studint oan it Polytechnysk Ynstitút fan Leningrad dêr't er yn 1930 ôfstudearre. Yn syn stúdzjetiid gie er fierder mei de ûntjouwing en bou fan sweeffleatugen en nei syn ôfstudearjen kaam er yn tsjinst by it sweeffleantúchfabryk Osavaichim yn Moskou. Fan 1933-1938 wie er ûntwerper yn it fabryk yn Tûsjino. Oant de Twadde Wrâldkriich ta ûntwurp Antonov mear as 30 sweeffleantugen. Yn de oarloch wurke er oan militêre tastellen foar de Sovjet-Uny.

Yn 1946 begûn Antonov in eigen bedriuw yn Nowosibirsk, Antonov ASTC, en 1947 produsearre er syn earste fleantúch, de Antonov An-2, in dûbeldekker ornearre foar lânboudoelen. Dat tastel bliek ien fan de meast breed ynsetbere en robúste fleantúchs fan de wrâld te wêzen. Yn 1952 ferhuze it bedriuw nei Kiev yn de Oekraïne dêr't er útein sette mei it ûntwerpen fan in rige fleantugen mei mear as ien motor. Mei de Antonov An-12 wûn er en syn team lang om let de tige begearlike Leninpriis. Antonov lei him spesjaal ta op it ûntjaan fan robúste transportfleantugen dy't gaadlik foar alle waarsomstannichheden en lokaasjes wiene. Yn 1956 ûntfong er foar de twadde kear de Leninpriis, diskear foar de Antonov An-22 dy't by de presintaasje op de Paryske loftfearttentoanstelling it grutste frachtfleantúch fan de wrâld wie. De 6-motoarige Antonov An-124, it grutste massaal makke fleantúch ea, wie in grut súkses en de kroan op de karriêre fan Oleg Konstantinovitsj Antonov. Njonken de Leninprizen krige er by syn libben noch twaris de Oarder fan Lenin en waard er beneamd ta Held fan de Sosjalistyske Revolúsje.


Polet Antonov An-2TP Dvurekov-1.jpg|АН-2
Antonov An124-100.jpg|АН-124
Антонов Ан-72-74 36547095905, Киев - Жуляны RP100062.jpg|АН-74 
Antonov An-225 Mriya, Antonov Design Bureau AN0189658.jpg|АН-225
Antonov An-70 Ramenskoye Airport 2013 (528-05).jpg|АН-70 
Antonov An-72P, Russia - Air Force AN2331433.jpg|АН-72 с
Aeromost Kharkiv Antonov An-140 Idaszak.jpg|АН-140 
Antonov An-148-100E, Angara Airlines AN2335693.jpg|АН-148 


## Keppeling om utens
* www.antonov.com Webstee fan Antonov ASTC.
Praga E-51

De **Praga E-51** wie in Tsjechoslowaaksk ferkenningsfleantúch en lichte bommesmiter boud fan Praga. De earste flecht fan de E-51 wie 26 maaie 1938. Nei de oermastering fan Tsjechoslowakije troch Dútslân waard stoppe mei it projekt. Der is mar ien prototype fan boud. Oan de bûtenkant docht it tastel bot tinken oan de Nederlânske tiidgenoat, de Fokker G.I.

## Spesifikaasjes
* Bemanning: 3
* Lingte: 11,69 m
* Spanwiidte: 15,60 m
* Fleugeloerflak: 35,44 m2
* Leechgewicht: 3 102 kg
* Motors: 2x Walter Sagitta I-MR, 404 kW (542 hk)
* Maksimumsfaasje: 380 km/o
* Plafond: 7.000 m
* Fleanberik: 1 250 km
* Klimfaasje: 6,6 m/s
* Bewapening:
** 1x 7,92 mm vz.30 masinegewear nei foaren
** 1x 7,92 mm vz.30 yn in fleksibele hâlder
** Oant 500 kg bommen

## Sjoch ek
* Blohm & Voss BV 141
* Focke-Wulf Fw 189
* Soechoj Soe-12

## Keppelings om utens
* [Airmuseum.aspdotnet.sk ([Slowaaksk])]
* [Airmuseum.aspdotnet.sk ([Ingelsk])]
* Mo-na-ko.net
* [Vinar.cz ([Tsjechysk])]
Nikolaj Nikolajevitsj Polikarpov

**Nikolaj Nikolajevitsj Polikarpov** (Russysk: Николай Николаевич Поликарпов) (Giorgievsk (Oblast Orjol), 26 juny (jul.) 8 july 1892 (Gregoriaanske kalinder) - Moskou, 30 july 1944) wie in Russysk ûntwerper fan fleanmasines. Syn Polikarpov I-16 wie yn 1941 it meast brûkte gefjochtsfleantúch yn de Sowjet-Uny. Hy wie in Held fan de Sosjalistyske Arbeid.
Nij-Hollân (Austraalje)

**Nij-Hollân** is de histoaryske namme foar it kontinint Austraalje dat troch Nederlanders foar in part yn kaart brocht is.

De namme waard 1644 foar it earst brûkt troch Abel Tasman en is dêrnei noch sa'n 180 jier de oantsjutting fan Austraalje bleaun. Op ferskate lânkaarten út de 19e iuw waard dy namme noch brûkt om it net-ûntgûne westen fan Australië mei oan te tsjutten, wylst yn it easten fan Austraalje de steaten Nij-Súd-Wales, Tasmaanje, Queensland en Victoria ûntstiene. Letter kaam Súd-Austraalje der noch by. 

Earst doe't de Frânsen drigen om *Nouvelle Hollande* yn westlik Austraalje te kolonisearjen, lieten ek de Ingelsken it each op dy kontreien falle en waard it fan harren kolonisearre.

Yn Nederlân waard de namme *Nieuw Holland* foar it kontinint oant de ein fan de 19e iuw ta brûkt.
Martine Letterie

**Martine Letterie** (Amsterdam, 12 desimber 1958) is in Nederlânsk skriuwster fan berne- en jeugdboeken. 

## Biografy
Letterie groeide op yn Voorburg. Har heit is de byldhouwer Frank Letterie. Nei de middelbere skoalle studearre se Nederlânsk yn Utert. Yn 1985 studearrre se ôf mei as haadfak Midnederlânske letterkunde. Nei har stúdzje wie se tolve jier learares Nederlânsk yn Sutfen en Doetinchem op ferskate skoaltypes. Se joech les oan in mafû, hafû, fwû, MEAO en de lêste fjouwer jier oan in PABO. Dêrneist skreau se  in soad skoalboeken en wurke se mei oan *Tikker* en *Bumper*, tydskriften oer jeugdliteratuer.

Yn 1996 ferskynde har earste berneboek. En yn 1997 hold Letterie op mei lesjaan en bleau allinnich noch mar skriuwen. Se skriuwt benammen histoaryske berneboeken, dy't basearre binne op wier barde ferhalen. In searje boeken is basearre op de histoaryske figuer Bearn fan Hackfort. De boeken beskriuwe de (fiktive) bernejierren fan Bearn.

In oantal boeken fan Martine Letterie binne yn it Dútsk oerset, ûnder oaren *Robin und die schwarzen Ritter*, *Robin und das gefährliche Turnier*, *Rätselhafte E-mails für Tim* en *Kinder mit Stern*. 

Yn 2018 hold Letterie de Bill Minco-lêzing.

## Bibliografy
ûnder oare:
**Focke en het geheim van Magnus*, Leopold, 1999
**Myn twadde Fryske Van Dale*, Van Dale, 2008
**Oorlog zonder vader*, Leopold, 2008
**Bommen op ons huis*, Leopold, 2009
**Brugklassers!*, Ploegsma, 2009 y.g.m. Karel Eykman en Caja Cazemier
**Familiegeheim*, 2011, y.g.m. Caja Cazemier
** Over vroeger en nu*, 50 ferhalen by de Ned.kanon, 2012 y.g.m. Agave Kruijssen en Janny van der Molen
**Keerzijde*, 2014, y.g.m. Caja Cazemier
**Dwars door de storm*, 2014, y.g.m. Karlijn Stoffels
**Waar is Kik*, 2014 Zwijsen
**Piet en Riet hebben een geheim*, 2014 Zwijsen
**Eenzaam in de oorlog*, 2015 Leopold
**Melk aan een boom?*, 2015 Zwijsen
**De genen van mijn vader*, 2015, Prometheus, Bert Bakker
**Kinderen met een ster*, 2016 Leopold, bekroand mei in Zilveren Griffel yn 2017
**Nooit meer thuis*, Leopold, 2017
**Made by Indira*, yn 'e mande mei Caja Cazemier, Ploegsma, 2018
**Verboden te vliegen*, Leopold, 2019
**Wij waren erbij*, Leopold, y.g.m. oaren, 2019
**Wij blijven bij elkaar*, Leopold, 2020
**Waarom de maan verdwijnt*, Leopold, 2021
* *Bang in het donker*, Zwijsen, 2022
* *Hoor je mij?*, tegearre mei Caja Cazemier, Ploegsma, 2022
* *Kinderen van ver*, Leopold, 2022
* *De vermeende verzetsman*, Omniboek, 2023
* *Ze kwamen ons halen*, Leopold, 2024
* *Wij woonden hier*, Leopold, 2025

## Keppelings om útens
* Webstee fan Martine Letterie
Westlike Dvina

De **Westlike Dvina** (Letsk: *Daugava*; Dútsk: *Düna*; Russysk: Западная Двина, *Zapadnaja Dvina*; Wyt-Russysk: Заходняя Дзьвіна, *Zachodnaja Dzjvina*) is mei 1020 kilometer de langste rivier fan it Baltysk gebiet.

De rivier ûntspringt yn Ruslân op de Waldajhichte, bewesten de stêd Tver. Dy hichte foarmet de wetterskieding mei de Dnjepr, waarns boarne tichteby dy fan de Dvina leit, en is sadwaande ek de skieding tusken de streamkrite nei de Eastsee en de Swarte See.

Nei 323 kilometer berikt de Westlike Dvina Wyt-Ruslân en nei nochris 328 kilometer Letlân, om 352 kilometer westiliker út te mûnjen yn de Golf fan Riga, part fan de Eastsee.

De streamkrite fan de rivier (87.900 km²) beslacht ek dielen fan Estlân en Litouwen.

De grutste stêden oan de Dvina binne Vitebsk in Wyt-Rusland en de Letske haadstêd Riga.

De Westlike Dvina wie al in wichtige hannelsrûte foardat de Dútske ridderoarder de rivier en omkriten ûnder kontrôle krige yn de 13e iuw.


File:Riga stone bridge.jpg|De Dvina yn Riga
File:Belarus-Dzvina River-3.jpg|Dvina yn Wyt-Ruslân
Noardlike Dvina

De **Noardlike Dvina** (Russysk: Северная Двина, *Severnaja Dvina*) is in rivier yn it noarden fan Jeropeesk Ruslân mei in langte fan 1.302 km (metten fan de boarne fan syn langste sydrivier ôf, de Sûchona) en in streamgebiet fan 357.052 km².

De rivier kriget syn namme by it plak Veliki Ustjûg yn it noardeasten fan it oblast Vologda: dêr komme de Sûchona en de Jûg byelkoar. Fan dat punt ôf oan rint de rivier noch 744 km fierder en hjit er de Lytse Dvina. 

By Kotlas, yn it súdeasten fan it oblast Archangelsk komt de Vytsjegda derby en ferdûbelt de mannichte wetter dy't de rivier ôffiert, no as Grutte Noardlike Dvina. De machtige rivier stroomt fan dêr ôf yn noardwestlike rjochting oant krekt foarby de havenstêd Archangelsk, dêr't er in delta foarmet en útmûnet yn de Wite See (Dvinabaai).

De Dvina mei sydrivieren (dêr't de Vytsjegda, de Vaga en de Pinega de grutste fan binne) wurde foar goed 70% troch reinwetter fuorre. De oblasten Archangelsk en Vologda (foar it grutste part), de helte fan de republyk Komi en in lyts part fan it oblast Kirov wetterje ôf oer de streamkrite fan de Dvina.

Veliki Ustjûg, Kotlas en Archangelsk binne de wichtichste plakken oan de rivier. De hiele Noardlike Dvina is befarber, mar is wol de helte fan it jier beferzen.
Afro-Centric Productions

**Afro-Centric Productions** is in Amerikaanske pornografyske filmstudio dy't sûnt syn oprjochting yn 1998 fêstige is yn Boston, yn 'e steat Massachusetts.

## Froulike pornoakteurs

*Angel Eyes 
*Andy Lace 
*Asia
*Ashley Fox
*Africa
*Beauty Dior
*Candy West
*Caramel
*Chloe Black
*Goldie Lane
*Delicious
*Diamond
*Dominique Dupree
*Domonique Simone
*India
*Kandi Kream
*Kapri Styles
*Kia
*Kimber Blake
*Kitten
*Lacey Duvalle
*Lacey Lippz
*Lil Ass
*Lusty Lia
*Macy
*Marie Luv
*Meagan Reed
*Meka Johnson
*Menage Trois
*Midori
*Miricle 
*Michelle Banks
*Moet
*Monique
*Mone Divine
*Nadaye
*Nita
*No Love
*Nyah Nordhoff
*Nyeema Knoxxx
*Obsession
*Olivia Winters
*Porsha
*Serena Lewis
*Skyy Jolie
*Sheila Falcon
*Summer
*Sydnee Capri
*Precious
*Tina
*Tiffany Cox
*Tiffany Mason
*Torri Flames
*Tracy Vegas
*Treasure
*Jaden
*Jazmin
*Jazmine Cashmere
*Jenna Brooks
*Justice Lee
*Unique
*Velvet
*Fantasy
*Xtacee
*Frankie Lah-ru

## Keppelings om utens
* Side oer Afro-Centric Productions yn de ''Internet Movie Database'' (IMDb)
Oka (rivier yn Jeropeesk Ruslân)

De **Oka** (Russysk: Ока) is in rivier yn sintraal Jeropeesk Ruslân en de grutste rjochter sydrivier fan de Wolga. De lingte is 1480 km, wêrfan't der 1200 befarber binne (fan Serpûchov ôf oan). De rivier mûnet yn Nizjni Novgorod yn de Wolga út.

De Oka streamt troch en bylâns stêden sa as Orjol, Kalûga, Kolomna, Rjazan, Moerom. It winterseizoen is de rivier fiif moanne beferzen. Oant in tal jierren lyn wie der yn dy perioade autoferkear oer it iis mooglik. Hjoeddedei kin dat net mear fanwege minder strange winters, wêrtrocht de draachkrêft fan it is ek ôfnaam is. De bekendste sydriver fan de Oka is de Moskva: de Oka wie sadwaande ek part fan de histoaryske ferbining fan Moskou mei de Wolga. Yn de jierren tritich fan de 20e iuw waard it spoar Moskou - Nizjni Novgarod oanlein.

## Namme
Max Vasmer ferbynt de namme fan de rivier mei it Goatyske *аƕа*, it Ald-Dútske *aha* en it Latynske *aqua*, dat allegear "wetter' as 'rivier' betsjut. Oleg Trûbatsjev is fan betinken dat de namme syn oarsprong hat yn de Baltyske talen: de Baltyske stam Galindianen bewenne nammentlik it westlik part fan it streaamgebiet fan de Oka foar de komst fan de Slaven.

## Sydrivieren
De wichtichste sydrivieren fan de Oka binne de Kljasma en de Moskva oan de linkerkant en de Moksja en de Upa oan de rjochterkant.
Lester (Washington)

**Lester** is in ferlitten plak (*ghost town*) yn King County yn de Amerikaanske steat Washington. 
It leit justjes bewesten Stampede Pass en besuden Snoqualmie Pass. It is yn 1892 stifte troch de Northern Pacific Railway. It plak waard in delsetting foar wurkers fan de spoartunnel ûnder Stampede Pass. Dêrom waard der in helperstasjon boud. 
It plak is neamd nei Lester Hansaker, in tillegraaf stjoerder foar it spoarbedriuw. It plak hie yn 1908 al 250 ynwenners. Der wiene in hotel, molkboer, in algemiene winkel, dy't ek as postkantoar tsjinne en in houtseagerij, om de houtkap yn de omkriten. 
It plak rûn tebek nei 1944/'45, doe't disel brûkt waard as brânstof foar de lokomotiven en de stasjon net mear nedich wie. Nei't de houtkap ophold rekke it plakje hielendal efterút oant it yn 1984 offisjeel ophold te bestean, doe't it spoar oer Stampede Pass sletten waard, wat yn 1996 weriepene wie troch BNSF Railway
It mêd is no op it stuit ûnderdiel fan de Tacoma wetterbekken en is ôfsletten mei hikken. It kin allinnich berikke wurde per foet. De measte gebouwen binne yn de rin fan de jierren ôfbaarnd, mar der stean dochs noch guon.
Oka

*Oka (Europa), in sydrivier fan de Wolga
*Oka (Sibearje), in sydrivier fan de Angara
*Oka (rayon), in rayon yn de republyk Boerjaasje
*Oka (Kanada), in plak yn Kebek
*Oka (dialekt), in dialekt fan it Boerjatysk
*Oka (automerk), in automerk
*Oka (raketfleantúch), in Japansk kamikazetastel
Kama (rivier)

De **Kama** (Russysk: Кама, Tataarsk: Çulman) is in grutte rivier yn Jeropeesk Ruslân en de langste sydrivier fan de Wolga.

De rivier ûntspringt yn it sintrale part fan de Boppe-Kama Hichte by it doarp Koeligy yn it noardeasten fan Oedmoertsje en streamt dêrwei sa'n 200 kilometer nei it noarden troch de oblast Kirov nei Lojno, en sa ûngefear 200 kilometer nei it easten foardat er ôfbûgt nei it suden ûnder Bondjoeg yn kraj Perm. Sa'n 70 kilometer súdliker rint de Visjera de rivier yn justjes súdliker lizze de stêden Solikamsk en Berezniki oan de linkerigge, op it plak dêr't de rivier útstreamt yn de langhalige, oant 20 meter djippe, Kama-opslachmar (1.915 km²), dy't ûnstiet troch de keardaam by Perm. Perm is mei goed in miljoen ynwenners fierwei de grutste stêd oan de Kama en is it betsjoerssintrum fan de kraj Perm. Nei Perm giet de rivier stadichoan oer yn de Votkinopslachmar, dêr't it stedsje Osa oan leit en de keardaam fan by de stêd Tsjajkovski leit, sa'n 330 kilometer besúdwesten Perm.

De rivier streamt fierder nei it suden nei Tatarstan, dêr't er oergiet yn de Beneden-Kamaopslachmar. In stikje fierder nei it westen folget de Opslachmar fan Samara, dy't útmûnet yn de Wolga. De rivier is in drokke hannelsrûte. De rivier is befarber fan it plak Kertsjevski (966 km) ôf en by heechwetter noch 600 kilometer fierder streamop. De rivier wurdt geregeldwei baggere.

De rivier wurdt fral fuorre fan snie en yn 't twadde plak troch rein en grûnwetter. 62,5% fan de jierlikske wetterôffier falt yn de maitiid (maart oant juny), 28,3% yn de simmer en hjerst en 9,1% yn 'e winter. It debyt is trochsneed 1630 m³/sek by de wetterkrêftsintrale Kamskaja, 1730 m³/sek by de wetterkrêftsintrale Votkinskaja, sa'n 3500 m³/sek by de mûning, dêr dy op syn meast 27.500 m³/sek bedraagt. Ier yn novimber begjint de bopperin fan de rivier te befriezen en ein novimber de ûnderrin; de rivier leit dêrnei fiif moanne ticht.

## Sydrivieren en opslachmarren
It streamgebiet fan de Kama hat leafst 73.718 rivieren; de measten (94,5%) binne ûnder 10 kilometer lang. De langste sydrivieren oan de linkerside binne de Joezjnaja Keltma, Visjera, Sylva, Tsjoesovaja, Belaja, Ik en Zaj en oan de rjochterkant de Kosa, Obva en Vjatka.

De opslachmarren yn de Kama binne part fan de Wolga-Kama-kaskade, it binne:
* Kama-opslachmar (1915 km²)
* Votkinstopslachmar (1120 km²)
* Beneden-Kama-opslachmar (2580 km²; 3490 km² wurdt ek wol sein, 45 miljard m³)
* Opslachmar fan Samara (it eardere Opslachmar fan Koejbysjev, 6450 km², 58 miljard m³)

## Stêden
Oan de rivier lizze fan de boarne ôf oan de stêden Solikamsk, Berezniki, Dobrjanka, Perm, Krasnokamsk, Ochansk, Osa, Tsjaikovski, Sarapoel, Kambarka, Menzelinsk, Naberezjnye Tsjelny, Jelaboega en Tsjistopol.
Win Tin

**Win Tin** (Gyobingauk, 12 maart 1929 – Rangoon, 21 april 2014) wie in Myanmareesk politikus, sjoernalist en earder polityk finzene. Hy wie mei-opjochter fan de Nasjonale Liga foar Demokrasy (NLD). Hy waard 19 jier fêstholden (1989–2008) fan it militêr rezjym om reden fan syn skriuwerij en syn foaroansteand plak yn de NLD.

Op 23 septimber 2008, hy wie doe 79 jier, waard er frijlitten. Fuort dêrnei gong er fierder mei syn politike aktiviteiten. Hy fergadere mei leden fan de partij en makke plannen om de NLD te reörganisearjen. 

## Underskiedings
Yn 2001 ûntfong Win Tin de Guillermo Cano Ynternasjonale Priis foar Parsefrijheid fan de UNESCO. Itselde jier noch krige er tegearre mei syn lânsman San San Nweh de Gouden Pen fan de Frijheid fan de World Association of Newspapers.

## Keppeling om utens
* Amnesty International (4 july 2008) ''Document - Myanmar: Health concern/torture and other ill-treatment: U Win Tin''